โบรกฯ แนะเก็บ SFLEX มองราคาต่ำกว่าพื้นฐาน-กำไร Q2 โตตามคาด พ่วงแจกปันผล!
โบรกฯ แนะเก็บ SFLEX มองราคาต่ำกว่าพื้นฐาน-กำไร Q2 โตตามคาด พ่วงแจกปันผล!
โบรกฯ แนะเก็บ SFLEX มองราคาต่ำกว่าพื้นฐาน-กำไร Q2 โตตามคาด พ่วงแจกปันผล!
11 ส.ค. 2563

ผู้สื่อข่าวรายงานว่า ราคาหุ้นบริษัท สตาร์เฟล็กซ์ จำกัด (มหาชน) หรือ SFLEX ล่าสุด ณ 10.17 น.  อยู่ที่ระดับ12.40 บาท  ปรับตัวขึ้น 0.40 บาท หรือ 3.33% ด้วยมูลค่าการซื้อขาย 13.59 ล้านบาท
โดย บล.ทรีนีตี้ แนะนำ “ซื้อ” SFLEX ราคาเป้าหมาย 15.00-15.50 บาท/หุ้น หลังจากประกาศกำไรไตรมาส 2/2563 เติบโตสูงเป็นไปตามคาด พร้อมแตกพาร์ เพื่อเพิ่มสภาพคล่อง โดยไม่กระทบปัจจัยพื้นฐาน ทั้งนี้กำไรไตรมาส 2/2563 จำนวน 30 ล้านบาท (+367.7% จากช่วงเดียวกันเมื่อปีก่อน) ใกล้เคียงกับที่เราคาดไว้ก่อนหน้าที่ 31 ล้านบาท โดยเติบโตสูงจากช่วงเดียวกันเมื่อปีก่อน อย่างมีนัยสำคัญจากอัตรากำไรขั้นต้นเพิ่มขึ้นเป็น 22.2% จากเดิม 15.5% ในไตรมาส 2/2562
ทั้งนี้บริษัทประกาศเปลี่ยนพาร์เป็น 0.5 บาทต่อหุ้น จากปัจจุบัน 1 บาทต่อหุ้น เพื่อเพิ่มสภาพคล่องในการซื้อขายหุ้น โดยไม่มี Dilution ต่อผู้ถือหุ้น และไม่มีผลกระทบปัจจัยพื้นฐาน
พร้อมประกาศปันผลระหว่างกาล 0.08 บาทต่อหุ้น คิดเป็นอัตราเงินปันผล 0.67% ต่องวด 6 เดือนแรกของปี 2563 กำหนด XD 21 ส.ค. 2563 โดยคงคำแนะนำ “ซื้อ” ราคาเป้าหมายปี 2564 ที่ช่วง15.00-15.50 บาท อ้างอิง วิธี PER 30 เท่าใกล้เคียงกับบริษัทที่ทำธุรกิจเดียวกันและวิธี DCF เป็นหุ้น High Organic Growth โดย ณ ราคาปัจจุบันคิดเป็นระดับ Forward P/E ปี 2564 ที่ราว 23.8 เท่า ระดับ PEG ratio ยังต่ำกว่า 1 ยังเป็นหุ้น Undervalued
 
 
 
 
 
 